Kritias

Kritias (kreeka Κριτίας, u 460 – 403 eKr) oli vanakreeka poliitik, kõnemees ja kirjanik, keda on arvatud sofistide hulka. Ta oli pärit Ateena linnast Atikas.

Kritias oli ilmselt kõrgest soost, Soloni venna arhont Dropidese poja Kritiase lapselaps.Platon, "Charmides" 155aDiogenes Laertios, "Väljapaistvate filosoofide elulood" III raamat, lõik 1 Kritias kuulus Sokratese õpilaste hulkaXenophon, "Mälestusi Sokratesest" I raamat, 2. peatükk, lõik 12 ning nagu väidab Xenophon teoses "Mälestusi Sokratesest", liitusid tema ja Alkibiades Sokratese õpilaskonnaga poliitilistel eesmärkidel, et õppida Sokrateselt vastaste ümberlükkamise kunsti.Xenophon, "Mälestusi Sokratesest" I raamat, 2. peatükk, lõigud 12–16 Kritiasest sai üks kolmekümnest türannist ning selles rollis asus ta Xenophoni tunnistuse kohaselt koostama seadusi Sokratese vastu, keelates "sõnade kasutamise kunsti õpetamise" (kreeka λόγων τέχνην μὴ διδάσκειν).Xenophon, "Mälestusi Sokratesest" I peatükk, 2. peatükk, lõik 31 Sellele järgnes Sokratese ja seadusandjate vaheline vaidlusXenophon, "Mälestusi Sokratesest" I peatükk, 2. peatükk, lõigud 32–38 ning selle vastandumise tõttu ongi Kritiast tõenäoliselt peetud sofistiks. 

Sparta ja Ateena vahelise Dekeleia sõja kaotuse järel määrati 404 eKr ametisse 30-liikmeline komisjon Kritiase juhtimisel, kes hakkas kõrvaldama demokraatlikke riigimehi ja muutis peagi oma võimu tõeliseks hirmuvalitsuseks. Tagakiusatud ateenlasi pages massiliselt naabermaakondadesse, kus koondasid sõjasalku 30 oligarhi kukutamiseks. Pagulased tungisid Atikasse ja vallutasid Pireuse sadama. Pireuse ja Ateena vahel toimunud kokkupõrkes sai Kritias surma Peiraieuse sadama juures toimunud lahingus 403 eKr, kus ta tapsid Thrasybulose juhitud Ateena demokraadid.Xenophon, "Kreeka ajalugu" II raamat, 4. peatükk 

Kritias on tegelane Platoni dialoogides "Charmides" ja "Protagoras". Kuigi Kritiase nimega tegelane esineb ka dialoogides "Timaios" ja "Kritias", siis viimase puhul on vanast east tulenevalt tegu ilmselt poliitiku samanimelise vanaisaga.

Väidetavasti oli Kritias saatürdraama "Sisyphos" autor, kuigi selle teose autoriks on peetud teiste hulgas ka Euripidest.Dihle, Albrecht, "Das Satyrspiel "Sisyphos"" – Hermes, 105:1, 1977, lk. 28–42 Kritiase autorsust kinnitab näiteks Sextus Empiricus.Sextus Empiricus, "Matemaatikute vastu" IX raamat, lõik 54 Teosest on säilinud lühike ateismile viitav fragment, mis võib olla tõendiks Kritiase enda usulistest tõekspidamistest.

Viited

Kategooria:Vanakreeka filosoofid
Kategooria:5. sajand eKr
Kategooria:Sofistid
Kategooria:Vanakreeka kirjanikud
Kategooria:Vanakreeka poliitikud